**Noteikumu projekta "Grozījumi Ministru kabineta 2000. gada 26. septembra noteikumos Nr. 330 "Vakcinācijas noteikumi"" projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta "Grozījumi Ministru kabineta 2000. gada 26. septembra noteikumos Nr. 330 "Vakcinācijas noteikumi" (turpmāk – noteikumu projekts) mērķis ir veicināt pretgripas vakcinācijas aptveri 2020./2021. gada gripas sezonas laikā, nodrošinot jaunu personu grupu vakcināciju pret sezonālo gripu (turpmāk – gripa). Šīs personu grupas šī gada gripas sezonas laikā tiks vakcinētas no valsts pamatbudžeta līdzekļiem. Noteikumu projektā noteikto personu grupu vakcinācija pret gripu ir uzsākama ar šī gada 1. oktobri. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 2020. gada 28. aprīļa Ministru kabineta sēdes protokola Nr. 28 (*51. §; Krīzes vadības padomes sagatavotais informatīvais ziņojums*) 8. punkts nosaka, ka Veselības ministrijai (turpmāk – VM) līdz 2020. gada 1. septembrim jāievieš pasākumi, lai veicinātu pretgripas vakcinācijas aptveri veselības riska grupām un ārstniecības iestāžu darbinieku vidū, tai skaitā aizstāt pašreizējo 50 % apmaksas kompensācijas mehānismu ar valsts 100 % apmaksātu vakcināciju.Noteikumu projekts ir sagatavots arī pēc VM iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Gripai un Covid-19 ir līdzīgi izplatīšanās ceļi. Šīs slimības var izsaukt smagas pneimonijas un paasināt hronisko slimību gaitu, radīt papildu slogu veselības aprūpes sistēmai un palielināt mirstību. Gripa un Covid-19 visvairāk skar seniorus un cilvēkus ar hroniskām slimībām. Saslimstība ar gripu rada nozīmīgu ietekmi uz sabiedrības veselību. Pēc Slimību profilakses un kontroles centra (turpmāk – SPKC) gripas monitoringa datiem, katru gadu ar gripu slimo no 20 000 līdz 50 000 un pat vairāk Latvijas iedzīvotāju. SPKC dati arī pierāda, ka gripas sezonas laikā ir visaugstākie iknedēļas mirstības rādītāji, kā arī gripas sezonas laikā ievērojami palielinās ambulatoro un stacionāro veselības aprūpes pakalpojumu apjoms.Katru gadu gripas sezona vidēji ilgst no oktobra līdz aprīlim, tādēļ pastāv risks, ka šī gada rudenī Covid-19 infekcijas slimības atkārtotais vilnis var uzslāņoties gripas sezonai.Gripas epidēmijas intensitāte 2018./2019. gada sezonā bija vērtējama kā vidēja un tika hospitalizēti 2 406 pacienti (*1 699 pacienti (70,6 %) ar gripu un 707 pacienti (29,4 %) ar gripas izraisītu pneimoniju*). Salīdzinājumam, 2019./2020. gada sezonā (*kad tika ieviesta pretgripas vakcinācija grūtniecēm un mazajiem bērniem*) stacionēto pacientu skaits saistībā ar gripas infekciju bija ievērojami mazāks – 1 488 pacienti (*1 249 pacienti ar gripu un 239 pacienti ar gripas izraisītu pneimoniju*). 2018./2019. gada sezonā tika konstatēti 86 nāves gadījumi saistībā ar gripas infekciju. No visiem reģistrētajiem nāves gadījumiem, kuros noskaidrots pacientu vakcinācijas statuss, neviens pacients nebija vakcinēts pret gripu. Gandrīz visiem mirušajiem bija viena vai vairākas hroniskas saslimšanas. Biežāk noteiktās hroniskās saslimšanas: asinsrites saslimšanas (71 % gadījumu), centrālās nervu sistēmas saslimšanas (36 %), nieru saslimšanas (28 %), adipozitāte (21 %), elpceļu saslimšanas (18 %), cukura diabēts (18 %), aknu saslimšanas (8 %) un onkoloģiskas saslimšanas (7 %).2019./2020. gada sezonā[[1]](#footnote-1) tika konstatēti tikai 26 nāves gadījumi saistībā ar gripas infekciju. Gandrīz visiem pacientiem bija blakus saslimšanas: hroniskas sirds-asinsvadu un elpceļu slimības, cukura diabēts, nieru un aknu saslimšanas, onkoloģiskās saslimšanas.Gripa katru gadu rada lielu slogu veselības aprūpes sistēmai, cilvēkresursiem un ekonomikai kopumā, jo pieaug primārās veselības aprūpes konsultāciju skaits, hospitalizāciju skaits, klīnisko komplikāciju skaits, zāļu lietošana, rodas neatliekamās medicīniskās palīdzības dienesta pārslodze, kas savukārt rada tiešās medicīniskās izmaksas/slogu, jo kopā ar gripas izraisītu personāla trūkumu slimnīcās rada lielus traucējumus veselības aprūpes nozares darbībā.[[2]](#footnote-2) Pasaules Veselības asambleja 2003. gadā pieņēma Rezolūciju 56.19 par gripas pandēmiju un ikgadējo gripas epidēmijas profilaksi un kontroli[[3]](#footnote-3), lai paplašinātu vakcināciju pret gripu un lai līdz 2010. gadam panāktu 75 % vakcinācijas aptveri gados vecāku iedzīvotāju grupās. Padomes ieteikuma (2009. gada 22. decembris) *par vakcināciju pret sezonālo gripu* (2009/1019/ES)[[4]](#footnote-4) mērķis ir pēc iespējas drīz un ieteicams līdz 2014.-2015. gada ziemas sezonai sasniegt 75 % vakcinācijas aptveri gados vecāku cilvēku grupās. Minētais 75 % vakcinācijas aptveres mērķis būtu jāpaplašina, iekļaujot riska grupu, kurā ir personas ar hroniskām slimībām. Dalībvalstis tiek mudinātas arī palielināt vakcinācijas aptveri veselības aprūpes darbinieku vidū.2012. gadā Pasaules Veselības organizācija[[5]](#footnote-5) rekomendēja veselības aprūpes darbinieku vakcināciju pret gripu. Veselības aprūpes darbinieku vakcinācija pret gripu tiek rekomendēta, lai pasargātu veselības aprūpes darbiniekus, viņu kolēģus un viņu pacientus no gripas infekcijas un lai samazinātu hospitālo gripu vai veselības aprūpē iegūtu gripu. Īpaši svarīgi ir pasargāt tos pacientus, kuriem ir paaugstināts risks iegūt komplikācijas pēc gripas infekcijas, un tos pacientus, kuriem var neveidoties pietiekama imūnā atbildes reakcija pēc gripas vakcinācijas. Veselības aprūpes darbinieku vakcinācija nodrošina veselības aprūpes pakalpojumu pieejamību un nepārtrauktību, kā arī samazina gripas epidēmijas rašanās risku veselības aprūpes iestādēs un ārpus tām, kas īpaši svarīgi kļūst apstākļos, kad Covid-19 infekcijas slimības atkārtotais vilnis var uzslāņoties gripas sezonai.Veselības aprūpes darbinieku vakcinēšanās pret gripu pilnībā sasaucas ar medicīnas pakalpojumu sniedzēju profesionālo pienākumu nekaitēt pacientam.Savukārt pētījumā[[6]](#footnote-6), kas veikts Dānijā, secināts, ka vakcinācija pret gripu saistīta ar mazāku pāragras nāves risku pacientiem ar augstu asinsspiedienu. Pacientiem ar augstu asinsspiedienu vakcinācija pret gripu nozīmē par 18 % zemāku jebkādu cēloņu nāves risku, par 16 % zemāku risku nomirt no kardiovaskulārām slimībām un par 10 % zemāku risku nomirt no infarkta vai insulta gripas sezonā.Šobrīd Latvijā ir viens no zemākajiem pretgripas vakcinācijas rādītājiem ES (vakcinācijas aptvere ir mazāka par 5 %).Lai stiprinātu veselības aprūpes sektora spēju reaģēt Covid-19 uzliesmojuma gadījumā, ir jāsamazina riski gripas izplatībai un gripas izraisītiem smagiem veselības traucējumiem. Tā kā viens no visaugstākajiem riskiem straujai gan gripas, gan Covid-19 izplatībai ir sociālās aprūpes centros, kur tiek nodrošināta ilgstoša sociālā aprūpe un sociālā rehabilitācija, primāri 2020./2021. gada gripas sezonas laikā pretgripas vakcinācija ir jānodrošina šo centru klientiem un personālam (noteikumu projekta **4. punkts**; Vakcinācijas noteikumu 64.2. un 64.3. apakšpunkti). Ne visas ārstniecības iestādes nodrošina savu darbinieku vakcināciju, tādēļ ārstniecības personu vakcinācijas aptvere pret gripu nav pietiekama. Ne visās ārstniecības iestādēs ir ieviesta sistēma, lai pārliecinātos par darbinieku vakcinācijas statusu un ne visas ārstniecības iestādes apmaksā nepieciešamo vakcināciju.SPKC veica aptauju par vakcināciju pret gripu stacionārajās ārstniecības iestādēs 2017./2018. gada sezonā. Informāciju par darbinieku vakcinācijas rādītājiem sniedza 26 slimnīcas (RAKUS informācija tika iegūta, veicot darbinieku aptauju, kurā piedalījās 20 % no kopējā darbinieku skaita). 2017./2018. gada sezonā pret gripu bija vakcinēti 13,7 % darbinieku. Visaugstākie vakcinācijas rādītāji tika norādīti ārstu vidū – 18,9 %, savukārt viszemākie vakcinācijas rādītāji tika norādīti atbalsta personāla vidū – 9,4 %. Rīgas slimnīcās vakcinēto īpatsvars visās darbinieku grupās (ārstu, māsu, māsu palīgu un atbalsta personāla vidū) bijis vairāk nekā divas reizes augstāks nekā reģionu slimnīcās un citās slimnīcās.Tādējādi noteikumu projekta **4. punkts** (Vakcinācijas noteikumu 64.1. apakšpunkts) paredz arī ārstniecības personu un ārstniecības atbalsta personu, kuras ikdienā strādā ciešā kontaktā ar pacientiem vai sniedz ārstniecības pakalpojumus, vakcināciju pret gripu 2020./2021. gada gripas sezonas laikā. Ārstniecības iestāžu darbinieki, pildot savus darba pienākumus, nonāk tuvā kontaktā ar pacientiem (tuvāk par 1 m), bet gripa ir īpaši lipīga vīrusu izcelsmes respiratorā infekcija, kas parasti izpaužas kā epidēmija ziemas mēnešos. Ārstniecības iestāžu darbinieki ir riska grupā, jo veicot savus profesionālos pienākumus, var viegli inficēties ar gripu un tālāk inficēt pacientus. Ar gripu inficēts ārsts ir risks pacientiem, tādējādi pasliktinot to veselības stāvokli.Ja veidosies no valsts pamatbudžeta finansētās gripas vakcīnas (iegādātas centralizētajā iepirkumā) atlikums, tiek plānots 2020./2021. gada gripas sezonas laikā (no 2020. gada 1. novembra) šīs vakcīnas novirzīt arī senioru un citu riska grupu personu (*personu grupas ir norādītas 2006. gada 31. oktobra Ministru kabineta noteikumu Nr. 899 "Ambulatorajai ārstēšanai paredzēto zāļu un medicīnisko ierīču iegādes izdevumu kompensācijas kārtība" 1. pielikuma 16.1. apakšpunktā*) vakcinācijai (noteikumu projekta **1. punkts** un **4. punkts**;Vakcinācijas noteikumu 32. punkts un 65. punkts). Gan statistikas dati, gan pētījumu dati apliecina to, cik būtiski ir vakcinēt seniorus un personas ar hroniskām slimībām, tādēļ ir būtiski nodrošināt, lai pēc iespējas lielāka sabiedrības daļa ir vakcinēta pret gripu, īpaši veicinot riska grupu (cilvēki pēc 65 gadiem un cilvēki ar hroniskām slimībām) vakcinācijas pret gripu aptveri.Lai nodrošinātu to, ka centralizētajā iepirkumā iegādāto vakcīnu nodrošina tām personām, kurām tā primāri ir paredzēta, ģimenes ārsti (vakcinācijas iestādes) plāno savā aprūpē esošo pacientu, kuriem paredzēta centralizētā iepirkumā iegādātā pretgripas vakcīna, vakcināciju. Atbilstoši ģimenes ārstu plānotajam vakcinējamo personu apjomam, SPKC varēs noteikt to, kāds veidojas centralizēti iepirkto pretgripas vakcīnu apjoms. Papildus šo noteikumu projekta ietvaros tiek plānots arī vakcinācijas aptveres pieauguma nodrošinājums grūtnieču un mazo bērnu vakcinācijai pret gripu (*informācija ir atspoguļota anotācijas III. sadaļā*). Tā kā reāli pretgripas vakcinācija Latvijā tiek uzsākta 1. oktobrī, šādas prognozes būs iespējams noteikt līdz 1. novembrim, jo ģimenes ārsti jau ir saplānojuši grūtnieču un mazo bērnu vakcināciju savās ārstu praksēs. Kā liecina pieredze, pēc vakcinācijas tendencēm 1. novembrī būs iespējams prognozēt, cik liels vakcīnu apjoms būs nepieciešams grūtnieču un bērnu līdz 2 gadu vecumam vakcinācijai un cik lielu vakcīnu apjomu varēs novirzīt pārējo riska grupu vakcinācijai.SPKC vakcīnu atlikumus plāno, ņemot vērā arī prognozējamo grūtnieču un bērnu skaitu pēc 1. novembra, kam vajadzētu veikt vakcināciju (t.i., no vakcīnu atlikuma atskaita prognozējamo grūtnieču un bērnu skaitu). Tādējādi SPKC atbilstoši prognozētajiem pretgripas vakcīnas atlikumiem, informēs ģimenes ārstus (vakcinācijas iestādes) par iespēju pretgripas vakcīnu, kas palikusi atlikumā no centralizētā iepirkumā iegādātās vakcīnas, izmantot arī citu riska grupu, kam paredzēta 100 % pretgripas vakcīnas kompensācija vakcinācijai no 1. novembra. Seniori un personas ar hroniskām slimībām varēs izmantot arī iespēju vakcināciju pret gripu saņemt zāļu kompensācijas sistēmas ietvaros atbilstoši 2006. gada 31. oktobra Ministru kabineta noteikumos Nr. 899 "Ambulatorajai ārstēšanai paredzēto zāļu un medicīnisko ierīču iegādes izdevumu kompensācijas kārtība" noteiktajai kompensācijas kārtībai. Atbilstoši šai kārtībai ģimenes ārsts izraksta katrai noteiktajai personai kompensējamo zāļu recepti, kuru ārsts kopā ar vakcinējamo personu sarakstu iesniedz aptiekā, lai pasūtītu nepieciešamo vakcīnu apjomu. Aptieka atbilstoši pasūtījumam, vakcīnas piegādā ģimenes ārstam (vakcinācijas iestādei). Tas nozīmē to, ka no 1. oktobra līdz 1. novembrim seniori un personas ar hroniskām slimībām vakcināciju pret sezonālo gripu varēs saņemt tikai atbilstoši 2006. gada 31. oktobra Ministru kabineta noteikumos Nr. 899 "Ambulatorajai ārstēšanai paredzēto zāļu un medicīnisko ierīču iegādes izdevumu kompensācijas kārtība" noteiktajai kompensācijas kārtībai, bet no 1. novembra ģimenes ārsti (vakcinācijas iestādes), kam saskaņā ar SPKC datiem būs pietiekams vakcīnu pret sezonālo gripu atlikums, senioriem un personām ar hroniskām slimībām varēs piedāvāt centralizēti iegādātās vakcīnas, neizrakstot kompensējamo zāļu recepti, vai arī būs iespēja izmantot zāļu kompensācijas sistēmu, izrakstot kompensējamo zāļu recepti 100 % valsts kompensētas vakcīnas iegādei.Noteikumu projekta **6. punkts** izsaka Vakcinācijas noteikumu 3. pielikuma 12. punktu jaunā redakcijā, jo veicot jaunu personu grupu vakcināciju pret gripu būs nepieciešams aizpildīt arī pārskatus par imunizāciju un pretgripas vakcīnas pasūtījumu. Taču, ņemot vērā to, ka jauno personu grupu vakcinācija ir plānota līdz 2021. gada 1. maijam, noteikumu projekta **4. punkts** (Vakcinācijas noteikumu 66. punkts) nosaka to, ka Vakcinācijas noteikumu 3. pielikuma 12.B. punkts būs spēkā līdz 2021. gada 1. maijam."No noteikumu projekta **2. punkta** tiek svītrota atsauce uz internātskolām, jo izglītības iestāžu, kas nodrošina internāta pakalpojumus, administrācijas kā izglītības iestādes vakcināciju neplāno un neveic. Vakcināciju plāno un veic bērna ģimenes ārsts. Minētā norma normatīvajā regulējumā ir novecojusi un neatbilst reālajai situācijai. Noteikumu projekta **3.**un **5. punkts** paredz tehnisku precizējumu, jo vārds "gripa" ir kopējs termins un plaši tiek lietots sarunvalodā. Tomēr gripa var būt, piemēram, sezonālā, pandēmiskā, cūku, spāņu, putnu. Arī ārzemju literatūrā, rakstot par gripu, ar kuru cilvēki var inficēties katru gadu, tiek lietots termins "*seasonal influenza*". Tādēļ arī Vakcinācijas noteikumos tiek precizēts termins, jo cilvēki katru gadu tiek vakcinēti ar sezonālās gripas vakcīnu.Noteikumu projekta **mērķis** un **būtība** ir šī gada gripas sezonas laikā no valsts budžeta līdzekļiem vakcinēt ārstniecības personas un ārstniecības atbalsta personas, kuras ikdienā strādā ciešā kontaktā ar pacientiem vai sniedz ārstniecības pakalpojumus, un ilgstošas sociālās aprūpes un sociālās rehabilitācijas institūciju klientus un šo sociālo institūciju darbiniekus, kuri strādā ciešā kontaktā ar šīm personām, pret gripu. Kā arī, veidojoties pretgripas vakcīnas atlikumam, – iespēju robežās vakcinēt seniorus un citas riska grupas pret gripu.Lai nodrošinātu 2020. gada 28. aprīļa Ministru kabineta sēdes protokola Nr. 28 (*51. §; Krīzes vadības padomes sagatavotais informatīvais ziņojums*) 8. punkta izpildi, identificētās problēmas nav iespējams atrisināt ar citiem līdzekļiem. Noteikumu projekts atrisinās identificētās problēmas. |
| 3. | Projekta izstrādē iesaistītās institūcijas un publiskas personas kapitālsabiedrības | Nav |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektam ir pozitīva ietekme uz sabiedrības veselību – tiek aizstāvētas sabiedrības intereses kopumā, jo vakcinējamais personu loks tiek pasargāts pret inficēšanos un saslimšanu ar gripu.Noteikumu projekts attiecināms uz noteiktu personu loku, kurām saskaņā ar grozījumiem Vakcinācijas noteikumos tiks nodrošināta valsts apmaksāta vakcinācija pret gripu.Noteikumu projekts ietekmē arī: 1. ģimenes ārstus un vakcinācijas iestādes; 2. SPKC darbiniekus, kuri apkopo vakcinācijas iestāžu vakcīnu pasūtījumus, atskaites par vakcināciju un vakcīnu izlietojumu;3. Nacionālā veselības dienesta darbiniekus, kuri nodarbojas ar vakcīnu iepirkumu veikšanu. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektam ir pozitīva ietekme uz tautsaimniecību un uzņēmējdarbības vidi, jo šīs gripas sezonas laikā pieaugs vakcinēto personu loks pret gripu. |
| 3. | Administratīvo izmaksu monetārs novērtējums | Nav |
| 4. | Atbilstības izmaksu monetārs novērtējums | Nav |
| 5. | Cita informācija | Projekta izpildē iesaistītās institūcijas noteikumu projektā paredzēto pasākumu īstenošanu nodrošinās tām piešķirto valsts budžeta līdzekļu ietvaros.  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2020. gads** | Turpmākie trīs gadi (*euro*) |
| **2021. gads** | **2022. gads** | **2023. gads** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā arvidējatermiņabudžetaietvaru | izmaiņas,salīdzinot arvidējatermiņabudžetaietvaru 2020.gadam | saskaņā arvidējatermiņabudžetaietvaru | izmaiņas,salīdzinot arvidējatermiņabudžetaietvaru 2021.gadam | izmaiņas,salīdzinot arvidējatermiņabudžetaietvaru 2022.gadam |
| 1 | 2 | 3 | 4 | 5 | 6 | 7 | 8 |
| **1. Budžeta ieņēmumi** | 16 706 689 |  | 17 114 167 |  | 17 114 167 |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |  |  |
| 33.04.00 | 16 706 689 |  | 17 114 167 |  | 17 114 167 |  |  |
| 1.2. valsts speciālais budžets |  |  |  |  |  |  |  |
| 1.3. pašvaldību budžets |  |  |  |  |  |  |  |
| **2. Budžeta izdevumi** | 16 706 689 | + 754 615 | 17 114 167 |  | 17 114 167 |  |  |
| 2.1. valsts pamatbudžets | 16 706 689 | + 754 615 | 17 114 167 |  | 17 114 167 |  |  |
| 33.04.00 | 16 706 689 | + 754 615 | 17 114 167 |  | 17 114 167 |  |  |
| 2.2. valsts speciālais budžets |  |  |  |  |  |  |  |
| 2.3. pašvaldību budžets |  |  |  |  |  |  |  |
| 3. Finansiālā ietekme |  | -754 615 |  |  |  |  |  |
| 3.1. valsts pamatbudžets |  | -754 615 |  |  |  |  |  |
| 3.2. speciālais budžets |  |  |  |  |  |  |  |
| 3.3. pašvaldību budžets |  |  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  | + 754 615 |  |  |  |  |  |
| 33.04.00 |  | +754 615 |  |  |  |  |  |
| 5. Precizēta finansiālā ietekme |  | 0 |  |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Finansējums 2020. gadam atbilstoši likumam "Par valsts budžetu 2020. gadam" un ņemot vērā Finanšu ministrijas rīkojumus:apakšprogrammā 33.04.00 "Centralizēta medikamentu un materiālu iegāde":Resursi izdevumu segšanai 16 706 689 *euro*Dotācija no vispārējiem ieņēmumiem 16 706 689 *euro* Izdevumi 16 706 689 *euro*, tai skaitā:Subsīdijas un dotācijas 16 706 689 *euro* **2021. un 2022. gadam maksimāli pieļaujamais valsts pamatbudžeta izdevumu apjoms** Veselības ministrijas (NVD) budžeta programmas 33.00.00 "Veselības aprūpes nodrošināšana":apakšprogrammā 33.04.00 "Centralizēta medikamentu un materiālu iegāde"Resursi izdevumu segšanai 17 114 167 *euro*Dotācija no vispārējiem ieņēmumiem 17 114 167 *euro* Izdevumi 17 114 167 *euro*, tai skaitā:Subsīdijas un dotācijas 17 114 167 *euro* Ministru kabineta 2019. gada 8. janvāra sēdē (protokols Nr. 1, 33. §) tika pieņemts zināšanai informatīvais ziņojums "Par veselības reformu pasākumu īstenošanu 2019. gadā" (turpmāk – informatīvais ziņojums). Veselības aprūpes finansēšanai budžeta resora "74. Gadskārtējā valsts budžeta izpildes procesā pārdalāmais finansējums" 08.00.00 programmā "Veselības aprūpes sistēmas reformas ieviešanas finansējums" rezervēto finansējumu 154 205 000 *euro* apmērā finanšu ministrs pārdala Veselības ministrijai. No iepriekšminētā finansējuma 48 826 *euro* apmērā 2019. gadā tika atļauts izmantot, lai nodrošinātu gripas vakcīnu grūtniecēm un bērniem līdz 2 gadu vecumam pieejamību. Savukārt 2020. gada budžetā tika ieplānots finansējums 189 847 *euro* apmērā, lai nodrošinātu gripas vakcīnu grūtniecēm un bērniem līdz 2 gadu vecumam pieejamību.***Ietekme 2020. gadam***2020. gadā papildus nepieciešamais finansējums **754 615 *euro***, tai skaitā:1. Noteikumu projekts paredz nodrošināt grūtnieču un bērnu līdz 2 gadu vecumam vakcināciju pret gripu 10 745 vakcīnu aptveres pieauguma nodrošinājumu ņemot vērā to, ka 2019./2020. gada gripas sezonas laikā bija būtisks gripas vakcīnu pieprasījuma pieaugums, līdz ar to 2020./2021. gada gripas sezonas vakcīnu nodrošinājumam papildus rada ietekmi 100 896 *euro* apmērā, skat., tabulu Nr. 1. Iepriekšminēto pasākumu ir plānots uzsākt no 2020. gada 1. oktobra. *Iepriekšminēto pasākumu plānots īstenot apakšprogrammā* 33.04.00 "*Centralizēta medikamentu un materiālu iegāde*".
2. Noteikumu projekts paredz nodrošināt 21 257 ārstniecības personas (ārsti, ārstu palīgi, māsas un vecmātes) ar 2020./2021. gada gripas sezonas vakcīnu, kas papildus rada ietekmi 222 136 *euro* apmērā, skat., tabulu Nr. 1. Iepriekšminēto pasākumu ir plānots uzsākt no 2020. gada 1. oktobra. *Iepriekšminēto pasākumu plānots īstenot apakšprogrammā* 33.04.00 "*Centralizēta medikamentu un materiālu iegāde*".
3. Noteikumu projekts paredz nodrošināt 19 598 aprūpes centru klientus un darbiniekus ar 2020./2021. gada gripas sezonas vakcīnu, kas papildus rada ietekmi 217 734 *euro* apmērā, skat., tabulu Nr. 1. Iepriekšminēto pasākumu ir plānots uzsākt no 2020. gada 1. oktobra. *Iepriekšminēto pasākumu plānots īstenot apakšprogrammā* 33.04.00 "*Centralizēta medikamentu un materiālu iegāde*".
4. Noteikumu projekts paredz nodrošināt 19 145 atbalsta personālu ar 2020./2021. gada gripas sezonas vakcīnu, kas papildus rada ietekmi 213 850 *euro* apmērā, skat., tabulu Nr. 1. Iepriekšminēto pasākumu ir plānots uzsākt no 2020. gada 1. oktobra. *Iepriekšminēto pasākumu plānots īstenot apakšprogrammā* 33.04.00 "*Centralizēta medikamentu un materiālu iegāde*".

*Tabula Nr.1*

|  |  |  |  |
| --- | --- | --- | --- |
| Mērķgrupa | Skaits | Gripas vakcīnas cena \* | 2020./2021.gada gripas sezonai nepieciešamais finansējums, *euro* |
| bērni līdz 23 mēnešu vecumam un grūtnieces (esošā budžeta ietvaros ) | 19 255 |   |   |
| bērni līdz 23 mēnešu vecumam un grūtnieces (aptveres pieaugums ) | 10 745 | 9.39 | 100 896 |
| Ārstniecības personas (ārsti, ārstu palīgi, māsas un vecmātes) | 21 257 | 10.45 | 222 136 |
| Aprūpes centru klienti un darbinieki | 19 598 | 11.11 | 217 734 |
| Atbalsta personāls | 19 145 | 11.17 | 213 850 |
|  | 90 000 |  | **754 615** |

 Ņemot vērā NVD indikatīvo prognozi, kas gatavota pēc 7 mēnešu izpildes datiem, atlikumu galvenokārt veido vakcīnas, kuras Covid-19 infekcijas slimības ietekmē ir radījušas situāciju, ka samazinājies to cilvēku skaits, kuri tika vakcinēti atbilstoši vakcinācijas kalendārā noteiktajam. Līdz ar to daļu no līdzekļu ekonomijas 2020. gadā (*kā vienreizēju pasākumu*) var novirzīt mērķa grupas paplašināšanai vakcinācijai pret gripu 2020./2021. gada gripas sezonas ietvaros (ārstniecības personas, aprūpes centru klientiem un darbiniekiem, kā arī apjoma pieaugumam grūtniecēm un bērniem līdz 2 gadiem), kuru iegādei nepieciešami 754 615 *euro*. Finansējumu 754 615 *euro* apmērā plānots rast apakšprogrammas 33.04.00 "Centralizēta medikamentu un materiālu iegāde" ietvaros, jo iepriekšminētajā apakšprogrammā indikatīvi veidojas līdzekļu ekonomija 2020. gadā 1 258 656 *euro* apmērā, jo samazinājies to cilvēku skaits, kuri tika vakcinēti atbilstoši vakcinācijas kalendārā noteiktajam.2020. gadā NVD veiks centralizēto gripas vakcīnu iepirkumu 2020./2021. gada gripas sezonai. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaitaizmaiņas | Nav |
| 8. Cita informācija | Paralēli ir sagatavots noteikumu projekts "Grozījumi Ministru kabineta 2006. gada 31. oktobra noteikumos Nr. 899 "Ambulatorajai ārstēšanai paredzēto zāļu un medicīnisko ierīču iegādes izdevumu kompensācijas kārtība"", kas paredz uzlabot pretgripas vakcīnas pieejamību senioriem, kas ir vecāki par 65 gadiem, un personām ar hroniskām slimībām, paredzot, ka šīm personām pretgripas vakcīna tiek kompensēta no valsts budžeta, nevis 50 %, bet 100 % apmērā no 2020. gada 1. oktobra līdz 1. maijam 2020./2021. gripas sezonai paredzot kompensējamās vakcīnu iegādes attiecīgi radot finansiālo ietekmi 2020. gadā 504 041 *euro* un 2021. gadā 37 939 *euro* apmērā.Finansiālā ietekme 2020. gadam 504 041 *euro,* kuruplānots rast apakšprogrammas 33.04.00 "*Centralizēta medikamentu un materiālu iegāde*" ietvaros, jo iepriekšminētajā apakšprogrammā indikatīvi veidojas līdzekļu ekonomija 2020. gadā 1 258 656 *euro* apmērā.Finansiālā ietekme 2021.gadam 37 939 *euro,* kuruplānots rast apakšprogrammas 33.04.00 "*Centralizēta medikamentu un materiālu iegāde*" ietvaros, jo iepriekšminētajā apakšprogrammā indikatīvi veidojas līdzekļu ekonomija, jo 2021. gada plānotā Baltijas iepirkuma ietvaros pasūtītās vakcīnas daļēji tiks apmaksātas 2020. gada nogalē.Ņemot vērā to, ka pasākumu plānots īstenot apakšprogrammā 33.03.00 "*Kompensējamo medikamentu un materiālu apmaksāšana*", Veselības ministrija normatīvo aktu kārtībā iesniegs priekšlikumu Finanšu ministrijā apropriācijas pārdalei. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Vienlaicīgi tiek veikti grozījumi 2006. gada 31. oktobra Ministru kabineta noteikumos Nr. 899 "Ambulatorajai ārstēšanai paredzēto zāļu un medicīnisko ierīču iegādes izdevumu kompensācijas kārtība", paredzot, ka no 2020. gada 1. oktobra līdz 2021. gada 1. maijam senioriem un personām ar hroniskām slimībām būs iespēja vakcinēties pret gripu izmantojot kompensējamo zāļu recepti 100 % valsts kompensētas vakcīnas iegādei.Abi noteikumu projekti Ministru kabineta sēdē izskatāmi vienlaikus. |
| 2. | Atbildīgā institūcija | Veselības ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | SPKC katru gadu veic kampaņas par vakcināciju, kā arī vienmēr informē ārstniecības personas par izmaiņām vai aktualitātēm vakcinācijas jomā. |
| 2. | Sabiedrības līdzdalība projekta izstrādē | Konsultācijas ar sabiedrības pārstāvjiem nav notikušas.Imunizācijas valsts padomes locekļi ir vairākkārtīgi diskutējuši par riska grupu vakcināciju pret gripu un ir lēmuši, ka vakcinējamais personu loks ir jāpaplašina, ja tam ir iespējams rast valsts finanšu līdzekļus.  |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | SPKC, NVD. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas institūcijas netiek veidotas. |
| 3. | Cita informācija | Nav  |

Veselības ministre I. Viņķele

Vīza: Valsts sekretāre D. Mūrmane-Umbraško

Liepiņa 67876080

Inga.Liepina@vm.gov.lv

Zandberga 67876041

Lasma.Zandberga@vm.gov.lv

1. Pārskats par gripas un citu akūtu augšējo elpceļu infekciju (AAEI) izplatību 2019.-2020. gada epidēmiskajā sezonā; SPKC [↑](#footnote-ref-1)
2. The European Scientific Working group on Influenza; http://eswi.org/knowledge-center/economic-impact/ [↑](#footnote-ref-2)
3. https://apps.who.int/iris/handle/10665/78320 [↑](#footnote-ref-3)
4. https://eur-lex.europa.eu/legal-content/LV/TXT/PDF/?uri=CELEX:32009H1019&from=EN [↑](#footnote-ref-4)
5. https://www.who.int/wer/2012/wer8747.pdf?ua=1 [↑](#footnote-ref-5)
6. European Society of Cardiology. Flu vaccination linked with lower risk of death in patients with high blood pressure. ScienceDaily. 1 September 2019; <https://www.escardio.org/The-ESC/Press-Office/Press-releases/Flu-vaccination-linked-with-lower-risk-of-death-in-patients-with-high-blood-pressure> [↑](#footnote-ref-6)